Document ID: 32004R1069

NARIADENIE KOMISIE (ES) č. 1069/2004
z 3. júna 2004,
stanovujúce pomoc pre broskyne určené na spracovanie v rámci nariadenia Rady (ES) č. 2201/96 pre hospodársky rok 2004/2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s produktmi zo spracovaného ovocia a zeleniny (1), najmä na jeho článok 6 odsek 1,
keďže:
(1)
Článok 3 odsek 3 nariadenia Komisie (ES) č. 1535/2003 z 29. augusta 2003 o podrobných pravidlách uplatňovania nariadenia Rady (ES) č. 2201/96 týkajúceho sa režimu podpory výrobkov zo spracovaného ovocia a zeleniny (2), stanovuje Komisii, po overení rešpektovania prahov stanovených v prílohe III nariadenia (ES) č. 2201/96, uverejnenie uplatniteľnej výšky podpôr, týkajúcej sa najmä broskýň.
(2)
Priemerné množstvá spracovaných broskýň počas troch posledných hospodárskych rokov, v rámci režimu podpory, sú nižšie ako prah spoločenstva. Podpora uplatniteľná pre hospodársky rok 2004/2005 v každom príslušnom členskom štáte musí zodpovedať výške stanovenej v článku 4 odsek 2 nariadenia (ES) č. 2201/96.
(3)
Opatrenia uvedené v tomto nariadení sú v súlade so stanoviskom Riadiaceho výboru pre spracované produkty na báze ovocia a zeleniny,
PRIJALA TOTO NARIADENIE:
Článok 1
Podpora pre broskyne v hospodárskom roku 2004/2005, v zmysle článku 2 nariadenia (ES) č. 2201/96 je 47,70 EUR na tonu.
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskej únie.
Je uplatniteľné pre hospodársky rok 2004/2005.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 3. júna 2004

Labels: 2
17
19
6